ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση εσωτερικού κανονισμού λειτουργίας του Εργαστηρίου Εφαρμοσμένης Κοινωνικής
Έρευνας και Κοινωνικής Εργασίας, του Τμήματος
Κοινωνικής Εργασίας της Σχολής Επιστημών Υγείας του Ελληνικού Μεσογειακού Πανεπιστημίου.
Τροποποίηση Εσωτερικού Κανονισμού Λειτουργίας του Διατμηματικού Εργαστηρίου Διεπιστη-
μονικής Προσέγγισης για τη βελτίωση της Ποιότητας Ζωής, της Σχολής Επιστημών Υγείας του
Ελληνικού Μεσογειακού Πανεπιστημίου.
ΑΠΟΦΑΣΕΙΣ
Αριθμ. 305/Φ20
(1)
Τροποποίηση εσωτερικού κανονισμού λειτουργίας του Εργαστηρίου Εφαρμοσμένης Κοινωνικής
Έρευνας και Κοινωνικής Εργασίας, του Τμήματος
Κοινωνικής Εργασίας της Σχολής Επιστημών Υγείας του Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α’ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
3. Τις διατάξεις του άρθρου 46 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α΄141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 2921/Φ20/29-05-2020 πράξη του
Πρύτανη «Ίδρυση του Εργαστηρίου “Εργαστήριο Εφαρμοσμένης Κοινωνικής Έρευνας και Κοινωνικής Εργασίας”
του Τμήματος Κοινωνικής Εργασίας της Σχολής Επιστημών Υγείας του Ελληνικού Μεσογειακού Πανεπιστημίου
και καθορισμός του Εσωτερικού Κανονισμού» (Β’ 2329).
6. Την απόφαση της Συνέλευσης του Τμήματος Κοινωνικής Εργασίας στη συνεδρίαση υπό στοιχεία πράξης
135/Θ.3/30-11-2023  «Έγκριση εσωτερικού κανονισμού
λειτουργίας του Εργαστηρίου “Εφαρμοσμένη Κοινωνική
Έρευνα και Κοινωνική Εργασία”».
7. Την υπό στοιχεία 218/Φ20/2023 απόφαση του Συμβουλίου Διοίκησης του Ελληνικού Μεσογειακού Πανεπι-
στημίου «Ορισμός Αντιπρυτάνεων του Ελληνικού Μεσογειακού Πανεπιστήμιου» (Υ.Ο.Δ.Δ. 33).
8. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου
«Καθορισμός Τομέων ευθύνης Αντιπρυτάνεων - Μεταβίβαση αρμοδιοτήτων και σειρά αναπλήρωσης του
Πρύτανη του Ελληνικού Μεσογειακού Πανεπιστημίου» (Β΄ 265).
9. Την υπό στοιχεία 8768/Φ20/07-12-2022 διαπιστωτική πράξη του Αντιπρύτανη του Ελληνικού Μεσογειακού
Πανεπιστημίου (Υ.Ο.Δ.Δ. 1163) με την οποία διαπιστώθηκε η εκλογή Πρύτανη του Ελληνικού Μεσογειακού
Πανεπιστημίου.
10. Το γεγονός ότι με την παρούσα απόφαση δεν
προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφάσισε:
Την Τροποποίηση εσωτερικού κανονισμού λειτουργίας του Εργαστηρίου Εφαρμοσμένης Κοινωνικής Έρευ-
νας και Κοινωνικής Εργασίας, του Τμήματος Κοινωνικής
Εργασίας της Σχολής Επιστημών Υγείας του Ελληνικού
Μεσογειακού Πανεπιστημίου, ως ακολούθως:
Άρθρο 1
Ίδρυση-Γνωστικό Αντικείμενο
Το Εργαστήριο με τίτλο «Εργαστήριο Εφαρμοσμένης
Κοινωνικής Έρευνας και Κοινωνικής Εργασίας» εντάσσεται στο Τμήμα Κοινωνικής Εργασίας της Σχολής Επιστη-
μών Υγείας του Ελληνικού Μεσογειακού Πανεπιστημίου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 474
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
(ΕΛΜΕΠΑ). Ιδρύθηκε με την υπό στοιχεία Αρ. 19/Θ.19/
28-01- 2020 απόφαση της Συγκλήτου του ΕΛΜΕΠΑ και
εξυπηρετεί τις εκπαιδευτικές και ερευνητικές ανάγκες
στα επιστημονικά πεδία των: της Κοινωνικής Εργασίας
ως εφαρμοσμένης Κοινωνικής Επιστήμης, καθώς και στις
εφαρμογές/καλές πρακτικές της Κοινωνικής Εργασίας.
Ενδεικτικά το εργαστήριο θα δραστηριοποιείται μεταξύ
άλλων σε ειδικότερα πεδία της Κοινωνικής Εργασίας,
όπως: Κοινωνική Εργασία στην Κοινότητα, Διαπολιτισμική Κοινωνική Εργασία, Κοινωνική Εργασία στη Δημόσια
Υγεία, Κοινωνική Εργασία στην Εκπαίδευση, Κοινωνική
Εργασία στο Δρόμο, στις Εξαρτήσεις, Κοινωνική Εργασία
σε καταστάσεις κρίσης στην οικογένεια, Κοινωνική Εργασία με ηλικιωμένα, ανάπηρα άτομα, Διαφορετικότητα
και Κοινωνική Εργασία κ.α.
Άρθρο 2
Σκοπός
Το Εργαστήριο έχει ως σκοπό:
1. Την υποστήριξη των εκπαιδευτικών αναγκών του
Τμήματος Κοινωνικής Εργασίας, άλλων Τμημάτων της
Σχολής ή άλλων Σχολών σε θέματα σχετικά με το γνωστικό αντικείμενο του Εργαστηρίου, όπως ορίζεται στο
άρθρο 1 του παρόντος αλλά και με την ευρύτερη περιοχή γνωστικών αντικειμένων του Τμήματος Κοινωνικής
Εργασίας του Ελληνικού Μεσογειακού Πανεπιστημίου.
2. Τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστι-
κά πεδία σύμφωνα με τις γενικές αρχές και κανονισμούς
του Ελληνικού Μεσογειακού Πανεπιστημίου.
3. Την ανάπτυξη προγραμμάτων διδασκαλίας και έρευνας για προπτυχιακούς, μεταπτυχιακούς φοιτητές και
υποψήφιους διδάκτορες στο πλαίσιο των γνωστικών
πεδίων του Εργαστηρίου καθώς και την οργάνωση και
παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης του ΕΛΜΕΠΑ
σε όλα τα γνωστικά αντικείμενα που θεραπεύει.
4. Την οργάνωση σεμιναρίων, συμποσίων, συνεδρίων.
διαλέξεων καθώς και την προετοιμασία δημοσιεύσεων
και εκδόσεων.
5. Την κάθε μορφής ακαδημαϊκή συνεργασία με όλα
τα κέντρα ερευνών και ακαδημαϊκά ιδρύματα, της ημεδαπής και της αλλοδαπής.
6. Τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς και τη
συμβολή του Εργαστηρίου στη μελέτη προβλημάτων
και ανάπτυξης της χώρας.
7. Την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. καλύπτει σε προπτυχιακό και μεταπτυχιακό επίπεδο
τις διδακτικές και ερευνητικές ανάγκες του Τμήματος,
όπως και άλλων Τμημάτων του Πανεπιστημίου, σε θέματα που εμπίπτουν στο γνωστικό του αντικείμενο και
αποτελούν μέρος του προγράμματος σπουδών,
2. παρέχει εκπαίδευση μέσω πρακτικής άσκησης στα
γνωστικά αντικείμενα που θεραπεύει,
3. διεξάγει βασική και εφαρμοσμένη έρευνα στα γνωστικά του αντικείμενα, με σκοπό την ανάπτυξη νέας γνώ-
σης και την απόκτηση τεχνογνωσίας, τόσο σε θεωρητικό
όσο και σε πειραματικό - εφαρμοσμένο επίπεδο,
4. συνεργάζεται, κατόπιν απόφασης του αρμοδίου
οργάνου του ΕΛΜΕΠΑ, με Ανώτατα Εκπαιδευτικά Ιδρύματα (ΑΕΙ) της ημεδαπής, αναγνωρισμένα ιδρύματα της
αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Εργαστηρίου,
5. εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του Εργαστηρίου,
6. συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων, στο πλαίσιο των γνωστικών αντικειμένων του
Εργαστηρίου,
7. παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα, ιδίως
με γνωμοδοτήσεις και μελέτες,
8. παρέχει εξειδικευμένες υπηρεσίες προς τρίτα φυσικά ή νομικά πρόσωπα σύμφωνα με την ισχύουσα νομο-
θεσία και τον σκοπό του ΕΛΜΕΠΑ, και ιδίως προς τους
φορείς του δημόσιου τομέα, όπως αυτός οροθετείται
σύμφωνα με τις κείμενες σχετικές διατάξεις,
9. αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του ΕΛΜΕΠΑ, καθώς και την οργάνωση και παροχή επιμορφωτικών προγραμμάτων μέσω
του Κέντρου Επιμόρφωσης και Διά Βίου Μάθησης του
ΕΛΜΕΠΑ στα γνωστικά αντικείμενα του Εργαστηρίου,
10. αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
11. υποστηρίζει σε επίπεδο προπτυχιακών, μεταπτυχιακών και διδακτορικών σπουδών τις διδακτικές,
ερευνητικές και αναπτυξιακές ανάγκες του Τμήματος σε
θέματα που εμπίπτουν στα αντικείμενα δραστηριότητας
του Εργαστηρίου,
12. διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και προσκαλεί επιστήμονες αναγνωρισμένου κύρους,
13. διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου,
14. αναλαμβάνει και αναθέτει εξειδικευμένα έργα σε τρίτους, προς εξυπηρέτηση των σκοπών του Εργαστηρίου,
15. κάθε άλλη δραστηριότητα που καθορίζεται από
τον εσωτερικό κανονισμό του Εργαστηρίου, εφόσον
προάγει τη διδασκαλία, την επιστήμη και την έρευνα στα
γνωστικά αντικείμενα του πανεπιστημιακού εργαστηρίου και είναι σύμφωνη προς τους σκοπούς, την αποστολή
του ΕΛΜΕΠΑ και την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό, ερευνητικό και λοιπό προσωπικό που υπηρετεί στο
Τμήμα Κοινωνικής Εργασίας του ΕΛΜΕΠΑ. Το διδακτικό
και ερευνητικό προσωπικό αποτελείται από καθηγητές
πρώτης βαθμίδας, αναπληρωτές καθηγητές, επίκουρους
καθηγητές και λέκτορες με γνωστικό αντικείμενο που
εμπίπτει στα διδακτικά, ερευνητικά και επιστημονικά
ενδιαφέροντα του Εργαστηρίου. Το προσωπικό αυτό
μπορεί να συμπληρώνεται από μέλη Εργαστηριακού Διδακτικού Προσωπικού (Ε.ΔΙ.Π.) και μέλη Ειδικού Τεχνικού
Εργαστηριακού Προσωπικού (Ε.Τ.Ε.Π.).
2. Στο Εργαστήριο δύναται να τοποθετείται διοικητικό
προσωπικό του πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
δ) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή.
Η μισθοδοσία του προσωπικού των περιπτώσεων (α)
έως (δ) δεν βαρύνει τον προϋπολογισμό του ΕΛΜΕΠΑ και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ειδικού Λογαριασμού Κονδυλίων Έρευνας.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές του τμήματος, Καθηγητές άλλων
τμημάτων του ΕΛΜΕΠΑ ή Πανεπιστημίων της Ελλάδας
ή της αλλοδαπής, προσωπικό ερευνητικών κέντρων και
ινστιτούτων της Ελλάδας ή της αλλοδαπής, μεταπτυχιακοί φοιτητές, υποψήφιοι διδάκτορες, διδάκτορες, μετα-
διδάκτορες και άλλοι ερευνητές.
Άρθρο 5
Διοίκηση-Αρμοδιότητες
1. Ο Διευθυντής του Εργαστηρίου εκλέγεται με τριετή
θητεία σύμφωνα με την κείμενη νομοθεσία. Ο Διευθυντής ανήκει στις βαθμίδες του καθηγητή πρώτης βαθμί-
δας ή του αναπληρωτή καθηγητή, όπως ο νόμος ορίζει.
Ο Διευθυντής αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, στη βαθμίδα
του καθηγητή ή του αναπληρωτή καθηγητή. Σε περίπτωση απώλειας του Διευθυντή και εφόσον στο Εργαστήριο
δεν υπηρετούν μέλη ΔΕΠ στη βαθμίδα του καθηγητή ή
αναπληρωτή καθηγητή, η Σύγκλητος δύναται να ορίσει
ως Διευθυντή κατ’ εξαίρεση Επίκουρο Καθηγητή που
υπηρετεί στο πανεπιστημιακό Εργαστήριο, έως την
ημερομηνία διορισμού μέλους ΔΕΠ στη βαθμίδα του
καθηγητή ή αναπληρωτή καθηγητή, σύμφωνα με την
κείμενη νομοθεσία. Είναι δυνατή η εκλογή του ίδιου προσώπου ως Διευθυντή για περισσότερες από μία θητείες.
Η κατοχή θέσης Διευθυντή του πανεπιστημιακού εργαστηρίου δεν είναι ασυμβίβαστη με την κατοχή άλλου
αξιώματος μονομελούς οργάνου διοίκησης του ΕΛΜΕΠΑ
ή τη συμμετοχή ως μέλους σε συλλογικά όργανα του
Πανεπιστημίου.
2. Ο Διευθυντής του Εργαστηρίου ασκεί τις αρμοδιότητες που ορίζονται από την κείμενη νομοθεσία:
- συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
- προΐσταται και εποπτεύει τη λειτουργία του πανεπιστημιακού εργαστηρίου,
- μεριμνά για την εφαρμογή του παρόντος κανονισμού,
των κανονισμών του πανεπιστημίου, των αποφάσεων
των οργάνων του ΕΛΜΕΠΑ, του Τμήματος και του Τομέα,
καθώς και για την τήρηση της νομοθεσίας,
- έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου,
- εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την
υποστήριξή του Εργαστηρίου,
- εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του πανεπιστημιακού εργαστηρίου,
- υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
- μεριμνά για τη στελέχωση, την οικονομική διαχείριση, την κατανομή των χώρων του Εργαστηρίου και την
καλή λειτουργία του,
- εισηγείται στη Συνέλευση του Τμήματος ή/και στα
αρμόδια όργανα του ΕΛΜΕΠΑ προτάσεις σχετικά με την
ανάπτυξη δράσεων ή/και τη στελέχωση του Εργαστηρίου,
- υπογράφει κάθε έγγραφο που σχετίζεται με το Εργαστήριο,
- υπογράφει μνημόνια συνεργασίας, μετά από γνώμη
του Τμήματος, εάν το εργαστήριο εντάσσεται σε Τμήμα
ή σε Τομέα, ή της Κοσμητείας της Σχολής, εάν το εργαστήριο εντάσσεται σε Σχολή, και κατόπιν απόφασης του
αρμοδίου οργάνου του Πανεπιστημίου, με φορείς του
δημόσιου ή ιδιωτικού τομέα, τρίτα φυσικά ή νομικά πρόσωπα, εφόσον οι επιστημονικοί στόχοι τους συμπίπτουν
ή είναι συναφείς με αυτούς του εργαστηρίου,
- ασκεί κάθε άλλη αρμοδιότητα που ορίζεται από την
κείμενη νομοθεσία.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο κτήριο Σχολή Υγείας,
1ο όροφο, στην αίθουσα του Εργαστηρίου Εφαρμοσμένης Κοινωνικής Έρευνας και Κοινωνικής Εργασίας στο
Ηράκλειο. Στους χώρους εγκατάστασης του Εργαστηρίου υπάρχει πινακίδα με τον ακριβή τίτλο του Εργα-
στηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
3. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια
ερευνητικού προγράμματος ή άλλου έργου, που έχει
αποφασισθεί.
4. Η χρησιμοποίηση του εξοπλισμού του Εργαστηρίου επιτρέπεται μόνο στο προσωπικό του ή άλλους
ερευνητές, που έχουν ειδική επί των οργάνων αυτών
εκπαίδευση και εξουσιοδότηση από το Διευθυντή του
Εργαστηρίου. Κινητά όργανα και σκεύη, τα οποία παραδίδονται για τη διεξαγωγή εργασιών, επιστρέφονται
μετά τη χρησιμοποίησή τους στην κατάσταση που είχαν
παραδοθεί.
5. Με τις συνεργασίες σε επίπεδο Τομέων ή Τμημάτων ή ακόμα και Πανεπιστημίου δίνεται η δυνατότητα
χρησιμοποίησης και άλλων συσκευών και οργάνων που
εξασφαλίζουν ποιότητα στη διδασκαλία και την έρευνα
και βοηθούν σημαντικά στη διεξαγωγή ερευνητικών
προγραμμάτων. Στο Εργαστήριο δύναται να απασχολούνται υπό τις υποδείξεις του Διευθυντή, φοιτητές και
των τριών κύκλων σπουδών καθώς και μεταδιδακτορικοί
φοιτητές σε συναφείς, με τα γνωστικά του αντικείμενα,
δραστηριότητες.
6. Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία. Στους χώρους εγκατάστασης
του Εργαστηρίου τοποθετούνται τα όργανα και ο εξοπλισμός, που είναι αναγκαία για τη διενέργεια των εργαστη-
ριακών ασκήσεων και των ερευνητικών ή αναπτυξιακών
προγραμμάτων.
Άρθρο 7
Έσοδα - Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
Ελληνικό Μεσογειακό Πανεπιστήμιο για τους σκοπούς
του πανεπιστημιακού εργαστηρίου,
6. συνέδρια και εκπαιδευτικά σεμινάρια,
7. τις τυχόν πιστώσεις που διατίθενται από το Τμήμα Κοινωνικής Εργασίας του Ελληνικού Μεσογειακού
Πανεπιστημίου του ΕΛΜΕΠΑ σύμφωνα με την κείμενη
νομοθεσία, από κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλωσίμων).
6. Μηχανογραφημένο αρχείο πληροφοριών για τις
υπηρεσίες προς τρίτους.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο.
Άρθρο 9
Τίτλος - Σφραγίδα
1. Ο τίτλος του Εργαστηρίου είναι «Εργαστήριο Εφαρμοσμένης Κοινωνικής Έρευνας και Κοινωνικής Εργασίας»
και αναγράφεται σε κάθε έντυπό του, μαζί με το λογότυπο της Σχολής και του ΕΛΜΕΠΑ. Ο τίτλος του Εργαστη-
ρίου στην Αγγλική γλώσσα είναι «Laboratory of Applied
Social Research and Social Work» με συντομογραφία
«SoRSoW».
2. Το Εργαστήριο χρησιμοποιεί για την αλληλογραφία
του στρογγυλή σφραγίδα όμοια με αυτή του Τμήματος
και αναγράφει στον εσώτερο κύκλο «EΦΚE».
3. Ανάλογη σφραγίδα με τα στοιχεία στην Αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 10
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 15 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
Ι
Αριθμ. 314/Φ20
(2)
Τροποποίηση Εσωτερικού Κανονισμού Λειτουργίας του Διατμηματικού Εργαστηρίου Διεπιστη-
μονικής Προσέγγισης για τη βελτίωση της Ποιότητας Ζωής, της Σχολής Επιστημών Υγείας του
Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α΄ 70).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
3. Τις διατάξεις του άρθρου 46 του ν.  4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 2932/Φ20/29-05-2020 απόφαση
του Ελληνικού Μεσογειακού Πανεπιστημίου «Ίδρυση
εργαστηρίου με τίτλο “Εργαστήριο Διεπιστημονικής
Προσέγγισης για τη Βελτίωση της Ποιότητας Ζωής” στη
Σχολή Επιστημών Υγείας και καθορισμός του Εσωτερικού Κανονισμού Λειτουργίας» (Β’ 2405).
6. Την υπό στοιχεία 7133/Φ20/09-10-2023 απόφαση
της Συγκλήτου «Εσωτερικός Κανονισμός Λειτουργίας
Πανεπιστημιακών Εργαστηρίων του Ελληνικού Μεσογειακού Πανεπιστημίου» (Β’  6074).
7. Την απόφαση της Συνέλευσης του τμήματος Κοινωνικής Εργασίας στη συνεδρίαση υπό στοιχεία πράξης
135/Θ.4/30-11-2023 «Έγκριση Εσωτερικού Κανονισμού
Λειτουργίας του Εργαστηρίου “Διεπιστημονική Προσέγγιση για τη βελτίωση της Ποιότητας Ζωής”».
8. Την απόφαση της Έκτακτης Συνέλευσης του τμήματος Νοσηλευτικής στη συνεδρίαση υπό στοιχεία πράξης
149/Θ.1/14-12-2023 «Έγκριση του Εσωτερικού Κανονισμού Λειτουργίας του Διατμηματικού Εργαστηρίου “Διε-
πιστημονική Προσέγγιση για τη βελτίωση της Ποιότητας
Ζωής” της Σχολής Επιστημών Υγείας».
9. Την απόφαση της Κοσμητείας της Σχολής Επιστημών Υγείας στη συνεδρίαση υπό στοιχεία πράξης
49/Θ.1/18-12-2023 «Έγκριση του Εσωτερικού Κανονισμού Λειτουργίας του Διατμηματικού Εργαστηρίου Διε-
πιστημονική Προσέγγιση για τη βελτίωση της Ποιότητας
Ζωής» της Σχολής Επιστημών Υγείας».
10. Την υπό στοιχεία 218/Φ20/2023 απόφαση του
Συμβουλίου Διοίκησης του Ελληνικού Μεσογειακού Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
11. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου «Καθο-
ρισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη
του Ελληνικού Μεσογειακού Πανεπιστημίου» (Β’ 265).
12. Την υπό στοιχεία 8768/Φ20/07-12-2022 διαπιστωτική
πράξη του Αντιπρύτανη του Ελληνικού Μεσογειακού Πανεπιστημίου (Υ.Ο.Δ.Δ. 1163) με την οποία διαπιστώθηκε η εκλογή
Πρύτανη του Ελληνικού Μεσογειακού Πανεπιστημίου.
13.Το γεγονός ότι με την παρούσα απόφαση δεν
προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφάσισε:
Την τροποποίηση του Εσωτερικού Κανονισμού Λειτουργίας του Διατμηματικού Εργαστηρίου Διεπιστημο-
νικής Προσέγγισης για τη βελτίωση της Ποιότητας Ζωής,
της Σχολής Επιστημών Υγείας ως ακολούθως:
Άρθρο 1
Ίδρυση - Γνωστικό Αντικείμενο
Το Εργαστήριο με τίτλο «Εργαστήριο Διεπιστημονικής Προσέγγισης για τη Βελτίωση της Ποιότητας Ζωής»
εντάσσεται στη Σχολή Επιστημών Υγείας του Ελληνικού
Μεσογειακού Πανεπιστημίου (ΕΛΜΕΠΑ). Ιδρύθηκε με
τη με Αρ. 25/Θ.14/02-04-2020 απόφαση της Συγκλήτου
του ΕΛΜΕΠΑ (Β’2405) και εξυπηρετεί τις εκπαιδευτικές
και ερευνητικές ανάγκες στα επιστημονικά πεδία των:
α) Ψυχολογία: Διαπροσωπικές σχέσεις ατόμων, ζευγαριών, οικογενειών, κοινωνικές σχέσεις - κοινωνικό κε-
φάλαιο - κοινωνική υποστήριξη, Σχιζοφρένεια και άλλες
μορφές ψυχοπαθολογίας, Επιθετικές και βίαιες σχέσεις
(π.χ. κακοποίηση), Ψυχοθεραπεία, Επείγουσες καταστάσεις και καταστάσεις κρίσης - Αντιμετώπιση τραυματικών
εμπειριών, Μέσα κοινωνικής δικτύωσης και προβλήματα χρήσης (internet addiction, cyberstalking, grooming
κ.άλ.), Ηλικιωμένοι, Άνοια και Ν. Alzheimer, Θετική Ψυχολογία (ψυχική ανθεκτικότητα, θετικά συναισθήματα,
ποιότητα ζωής, ευ ζην κ.ά.).
β) Κοινωνική πολιτική και κοινωνική εργασία: Πολιτικές
υγείας και κοινωνικής φροντίδας - Συστήματα Κοινωνικής Φροντίδας, Εκτίμηση αναγκών υγείας και κοινωνικής
φροντίδας σε ευάλωτες ομάδες (όπως ηλικιωμένους,
άτομα με αναπηρία, ανέργους, ψυχικά ασθενείς, μετανάστες κ.λπ.), Παράγοντες που επηρεάζουν την ποιότητα
των υπηρεσιών υγείας και κοινωνικής φροντίδας καθώς
και την προσβασιμότητα σε αυτές, Διαπολιτισμικότητα
και Ποιότητα Ζωής, Λειτουργικότητα ηλικιωμένων και
αυτόνομη διαβίωση, Χρόνιες ασθένειες και ποιότητα
ζωής χρόνιων ασθενών, Διερεύνηση των επιμορφωτικών αναγκών επαγγελματιών και σχεδιασμό και υλο-
ποίηση προγραμμάτων εκπαίδευσης και κοινωνικής
παρέμβασης. Παρεμβάσεις ενίσχυσης κοινωνικής λειτουργικότητας και συμβουλευτικής σε άτομα, ομάδες
και οικογένειες. Παρεμβάσεις δια μεθοδικής κοινωνικής
εργασίας σε κοινωνικά αποκλεισμένες ομάδες. Προγράμματα κοινοτικής ανάπτυξης.
γ) Νοσηλευτική: Οργάνωση, σχεδιασμός, προγραμματισμός και διοίκηση Υπηρεσιών Υγείας - συστήματα
Υγείας, Εκτίμηση αναγκών υγείας, Δημόσια Υγεία, Ποιότητα Νοσηλευτικής Φροντίδας και υπηρεσιών υγείας,
Σχεδιασμός πλάνων φροντίδας, Επείγουσες καταστάσεις - Αντιμετώπιση μαζικών καταστροφών, Αξιολόγηση,
Τεκμηριωμένη κλινική πρακτική, Νοσηλευτική Εκπαίδευση, Συνεχιζόμενη Εκπαίδευση, Εκπαίδευση φροντιστών
και λειτουργών υγείας, Εξειδικευμένη Νοσηλευτική σε
χρόνια και οξέα νοσήματα.
δ) Διατροφή και διαιτολογία: Διατροφικές παρεμβάσεις και ποιότητα ζωής, Αξιολόγηση διατροφικών
αναγκών στην κοινότητα, Σχεδιασμός και υλοποίηση
κοινοτικών διατροφικών παρεμβάσεων, Πρόληψη χρόνιων νοσημάτων και παχυσαρκίας και ποιότητα ζωής,
Ανίχνευση Διατροφικού Κινδύνου και Υποθρεψίας σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
άτομο και πληθυσμό, Διατροφική Εκτίμηση ασθενών,
και Εφαρμογή του Κρητικού-Μεσογειακού προτύπου
διατροφής για πρόληψη και διαχείριση χρόνιων νοσημάτων και βελτίωση της ποιότητας ζωής.
ε) Πληροφορική: ανάπτυξη εξατομικευμένων υπηρεσιών ηλεκτρονικής υγείας με έμφαση σε συστήματα
διαχείρισης της ποιότητας της ζωής.
Άρθρο 2
Σκοπός
Το Εργαστήριο έχει ως σκοπό:
1. Την υποστήριξη των εκπαιδευτικών αναγκών των
Τμημάτων της Σχολής Επιστημών Υγείας σχετικά με το
γνωστικό αντικείμενο του Εργαστηρίου, όπως ορίζεται
στο άρθρο 1 του παρόντος αλλά και με την ευρύτερη
περιοχή γνωστικών αντικειμένων της Σχολής Επιστημών
Υγείας του Ελληνικού Μεσογειακού Πανεπιστημίου.
2. Τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστι-
κά πεδία σύμφωνα με τις γενικές αρχές και κανονισμούς
του Ελληνικού Μεσογειακού Πανεπιστημίου.
3. Την ανάπτυξη προγραμμάτων διδασκαλίας και έρευνας για προπτυχιακούς, μεταπτυχιακούς φοιτητές και
υποψήφιους διδάκτορες στο πλαίσιο των γνωστικών
πεδίων του Εργαστηρίου καθώς και την οργάνωση και
παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης του ΕΛΜΕΠΑ
σε όλα τα γνωστικά αντικείμενα που θεραπεύει.
4. Την οργάνωση σεμιναρίων, συμποσίων, συνεδρίων,
διαλέξεων καθώς και την προετοιμασία δημοσιεύσεων
και εκδόσεων.
5. Την κάθε μορφής ακαδημαϊκή συνεργασία με όλα
τα κέντρα ερευνών και ακαδημαϊκά ιδρύματα, της ημεδαπής και της αλλοδαπής.
6. Τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς και τη
συμβολή του Εργαστηρίου στη μελέτη προβλημάτων
και ανάπτυξης της χώρας.
7. Την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. καλύπτει σε προπτυχιακό και μεταπτυχιακό επίπεδο
τις διδακτικές και ερευνητικές ανάγκες της Σχολής Επιστημών Υγείας, όπως και άλλων Τμημάτων του Πανεπιστημί-
ου, σε θέματα που εμπίπτουν στο γνωστικό του αντικείμενο και αποτελούν μέρος του προγράμματος σπουδών,
2. παρέχει εκπαίδευση μέσω πρακτικής άσκησης στα
γνωστικά αντικείμενα που θεραπεύει,
3. διεξάγει βασική και εφαρμοσμένη έρευνα στα γνωστικά του αντικείμενα, με σκοπό την ανάπτυξη νέας γνώ-
σης και την απόκτηση τεχνογνωσίας, τόσο σε θεωρητικό
όσο και σε πειραματικό - εφαρμοσμένο επίπεδο,
4. συνεργάζεται, κατόπιν απόφασης του αρμοδίου
οργάνου του ΕΛΜΕΠΑ, με Ανώτατα Εκπαιδευτικά Ιδρύματα (ΑΕΙ) της ημεδαπής, αναγνωρισμένα ιδρύματα της
αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Εργαστηρίου,
5. εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του Εργαστηρίου,
6. συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων, στο πλαίσιο των γνωστικών αντικειμένων του
Εργαστηρίου,
7. παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα, ιδίως
με γνωμοδοτήσεις και μελέτες,
8. παρέχει εξειδικευμένες υπηρεσίες προς τρίτα φυσικά ή νομικά πρόσωπα σύμφωνα με την ισχύουσα νομο-
θεσία και τον σκοπό του ΕΛΜΕΠΑ, και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με τις κείμενες σχετικές διατάξεις,
9. αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του ΕΛΜΕΠΑ, καθώς και την οργάνωση και παροχή επιμορφωτικών προγραμμάτων μέσω
του Κέντρου Επιμόρφωσης και Διά Βίου Μάθησης του
ΕΛΜΕΠΑ στα γνωστικά αντικείμενα του Εργαστηρίου,
10. αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
11. υποστηρίζει σε επίπεδο προπτυχιακών, μεταπτυχιακών και διδακτορικών σπουδών τις διδακτικές, ερευνη-
τικές και αναπτυξιακές ανάγκες της Σχολής Επιστημών
Υγείας σε θέματα που εμπίπτουν στα αντικείμενα δραστηριότητας του Εργαστηρίου,
12. διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και προσκαλεί επιστήμονες αναγνωρισμένου κύρους,
13. διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου,
14. αναλαμβάνει και αναθέτει εξειδικευμένα έργα σε τρίτους, προς εξυπηρέτηση των σκοπών του Εργαστηρίου.
15. κάθε άλλη δραστηριότητα που καθορίζεται από
τον εσωτερικό κανονισμό του Εργαστηρίου, εφόσον
προάγει τη διδασκαλία, την επιστήμη και την έρευνα στα
γνωστικά αντικείμενα του πανεπιστημιακού εργαστηρίου και είναι σύμφωνη προς τους σκοπούς, την αποστολή
του ΕΛΜΕΠΑ και την κείμενη νομοθεσία.
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό, ερευνητικό και λοιπό προσωπικό που υπηρετεί στη
Σχολή Επιστημών Υγείας του Ελληνικού Μεσογειακού
Πανεπιστημίου. Το διδακτικό και ερευνητικό προσωπικό
αποτελείται από καθηγητές πρώτης βαθμίδας, αναπληρωτές καθηγητές, επίκουρους καθηγητές και λέκτορες με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
γνωστικό αντικείμενο που εμπίπτει στα διδακτικά, ερευνητικά και επιστημονικά ενδιαφέροντα του Εργαστηρί-
ου. Το προσωπικό αυτό μπορεί να συμπληρώνεται από
μέλη Εργαστηριακού Διδακτικού Προσωπικού (Ε.ΔΙ.Π.)
και μέλη Ειδικού Τεχνικού Εργαστηριακού Προσωπικού
(Ε.Τ.Ε.Π.).
2. Στο Εργαστήριο δύναται να τοποθετείται διοικητικό
προσωπικό του πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
δ) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή.
Η μισθοδοσία του προσωπικού των περιπτώσεων (α)
έως (δ) δεν βαρύνει τον προϋπολογισμό του ΕΛΜΕΠΑ και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ειδικού Λογαριασμού Κονδυλίων Έρευνας.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές της Σχολής Επιστημών Υγείας, Καθηγητές άλλων τμημάτων του ΕΛΜΕΠΑ ή Πανεπιστημίων
της Ελλάδας ή της αλλοδαπής, προσωπικό ερευνητικών
κέντρων και ινστιτούτων της Ελλάδας ή της αλλοδαπής,
μεταπτυχιακοί φοιτητές, υποψήφιοι διδάκτορες, διδάκτορες, μεταδιδάκτορες και άλλοι ερευνητές.
Άρθρο 5
Διοίκηση-Αρμοδιότητες
1. Ο Διευθυντής/Η Διευθύντρια του Εργαστηρίου
εκλέγεται με τριετή θητεία σύμφωνα με την κείμενη
νομοθεσία. Ο Διευθυντής/Η Διευθύντρια ανήκει στις
βαθμίδες του καθηγητή πρώτης βαθμίδας ή του αναπληρωτή καθηγητή, όπως ο νόμος ορίζει. Ο Διευθυντής/Η
Διευθύντρια αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, στη βαθμίδα
του καθηγητή ή του αναπληρωτή καθηγητή. Σε περίπτωση απώλειας του Διευθυντή/της Διευθύντριας και
εφόσον στο Εργαστήριο δεν υπηρετούν μέλη ΔΕΠ στη
βαθμίδα του καθηγητή ή αναπληρωτή καθηγητή, η Σύγκλητος δύναται να ορίσει ως Διευθυντή κατ’ εξαίρεση
Επίκουρο Καθηγητή που υπηρετεί στο πανεπιστημιακό
Εργαστήριο, έως την ημερομηνία διορισμού μέλους ΔΕΠ
στη βαθμίδα του καθηγητή ή αναπληρωτή καθηγητή,
σύμφωνα με την κείμενη νομοθεσία. Είναι δυνατή η
εκλογή του ίδιου προσώπου ως Διευθυντή για περισσότερες από μία θητείες. Η κατοχή θέσης Διευθυντή του
πανεπιστημιακού εργαστηρίου δεν είναι ασυμβίβαστη
με την κατοχή άλλου αξιώματος μονομελούς οργάνου
διοίκησης του ΕΛΜΕΠΑ ή τη συμμετοχή ως μέλους σε
συλλογικά όργανα του Πανεπιστημίου.
2. Ο Διευθυντής/Η Διευθύντρια του Εργαστηρίου ασκεί
τις αρμοδιότητες που ορίζονται από την κείμενη νομοθεσία:
- συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
- προΐσταται και εποπτεύει τη λειτουργία του πανεπιστημιακού εργαστηρίου,
- μεριμνά για την εφαρμογή του παρόντος κανονισμού,
των κανονισμών του πανεπιστημίου, των αποφάσεων
των οργάνων του ΕΛΜΕΠΑ, της Σχολής καθώς και για
την τήρηση της νομοθεσίας,
- έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου,
- εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την
υποστήριξή του Εργαστηρίου,
- εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του πανεπιστημιακού εργαστηρίου,
- υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
- μεριμνά για τη στελέχωση, την οικονομική διαχείριση, την κατανομή των χώρων του Εργαστηρίου και την
καλή λειτουργία του,
- εισηγείται στην Κοσμητεία της Σχολής ή/και στα αρμόδια όργανα του ΕΛΜΕΠΑ προτάσεις σχετικά με την
ανάπτυξη δράσεων ή/και τη στελέχωση του Εργαστηρίου,
- υπογράφει κάθε έγγραφο που σχετίζεται με το Εργαστήριο,
- ασκεί κάθε άλλη αρμοδιότητα που ορίζεται από την
κείμενη νομοθεσία.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο κτίριο της Σχολής
Επιστημών Υγείας, στις κεντρικές εγκαταστάσεις του
ΕΛΜΕΠΑ, στο Ηράκλειο. Στους χώρους εγκατάστασης
του Εργαστηρίου υπάρχει πινακίδα με τον ακριβή τίτλο
του Εργαστηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
3. Ο Διευθυντής/Η Διευθύντρια ενημερώνεται πριν
από τη διεξαγωγή κάθε εργασίας που γίνεται στο Εργαστήριο στα πλαίσια ερευνητικού προγράμματος ή άλλου
έργου, που έχει αποφασισθεί.
4. Η χρησιμοποίηση του εξοπλισμού του Εργαστηρίου
επιτρέπεται μόνο στο προσωπικό του ή άλλους ερευνητές,
που έχουν ειδική επί των οργάνων αυτών εκπαίδευση και
εξουσιοδότηση από το Διευθυντή/τη Διευθύντρια του Εργαστηρίου. Κινητά όργανα και σκεύη, τα οποία παραδίδονται
για τη διεξαγωγή εργασιών, επιστρέφονται μετά τη χρησιμοποίησή τους στην κατάσταση που είχαν παραδοθεί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 474/24.01.2024
5. Με τις συνεργασίες σε επίπεδο Τομέων ή Τμημάτων ή ακόμα και Πανεπιστημίου δίνεται η δυνατότητα
χρησιμοποίησης και άλλων συσκευών και οργάνων που
εξασφαλίζουν ποιότητα στη διδασκαλία και την έρευνα
και βοηθούν σημαντικά στη διεξαγωγή ερευνητικών
προγραμμάτων. Στο Εργαστήριο δύναται να απασχολούνται υπό τις υποδείξεις του Διευθυντή/της Διευθύντριας,
φοιτητές και των τριών κύκλων σπουδών καθώς και μεταδιδακτορικοί φοιτητές σε συναφείς, με τα γνωστικά
του αντικείμενα, δραστηριότητες.
6. Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία. Στους χώρους εγκατάστασης
του Εργαστηρίου τοποθετούνται τα όργανα και ο εξοπλισμός, που είναι αναγκαία για τη διενέργεια των εργαστη-
ριακών ασκήσεων και των ερευνητικών ή αναπτυξιακών
προγραμμάτων.
Άρθρο 7
Έσοδα-Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
Ελληνικό Μεσογειακό Πανεπιστήμιο για τους σκοπούς
του πανεπιστημιακού εργαστηρίου,
6. συνέδρια και εκπαιδευτικά σεμινάρια,
7. τις τυχόν πιστώσεις που διατίθενται από τη Σχολή Επιστημών Υγείας του Ελληνικού Μεσογειακού Πανεπιστη-
μίου του ΕΛΜΕΠΑ σύμφωνα με την κείμενη νομοθεσία,
8. από κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλωσίμων).
6. Μηχανογραφημένο αρχείο πληροφοριών για τις
υπηρεσίες προς τρίτους.
Με απόφαση του Διευθυντή/της Διευθύντριας μπορεί
να τηρείται και κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραί-
τητο για το Εργαστήριο.
Άρθρο 9
Τίτλος-Σφραγίδα
1. Ο τίτλος του Εργαστηρίου είναι «Εργαστήριο Διεπιστημονικής Προσέγγισης για τη Βελτίωση της Ποιότητας
Ζωής» και αναγράφεται σε κάθε έντυπό του, μαζί με το
λογότυπο της Σχολής και του ΕΛΜΕΠΑ. Ο τίτλος του Εργαστηρίου στην Αγγλική γλώσσα είναι «Laboratory of
Interdisciplinary Approaches for the Enhancement of
Quality of Life» με συντομογραφία «QoLab».
2. Το Εργαστήριο χρησιμοποιεί για την αλληλογραφία
του στρογγυλή σφραγίδα όμοια με αυτή της Σχολής και
αναγράφει στον εσώτερο κύκλο «Ελληνικό Μεσογειακό
Πανεπιστήμιο-Σχολή Επιστημών Υγείας».
3. Ανάλογη σφραγίδα με τα στοιχεία στην Αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 10
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 16 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ

[Source: 20240200474.pdf | Tokens: 34658]